Diari Oficial de la Generalitat Valenciana


Sumari del DOGV 7088, del 13-08-2013 (2013/8121)

Resolució de 30 de juliol de 2013, del rector de la Universitat Politècnica de València, per la qual es nomena els membres de la mesa de contractació administrativa de la Universitat Politècnica de València.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7088

Data del DOGV
:   13-08-2013

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2013/8121


Data del document
:   30-07-2013

Organisme emissor
:   Universitat Politècnica de València

Tipus de document
:   Resolució

Anàlisi jurídica

Resolució de 30 de juliol de 2013, del rector de la Universitat Politècnica de València, per la qual es nomena els membres de la mesa de contractació administrativa de la Universitat Politècnica de València. [2013/8121]  
L'article 320 del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic, estableix sobre els òrgans de contractació que és l'òrgan competent per a la valoració de les ofertes.  
El Reial Decret 817/2009, de 8 de maig, pel qual es desplega parcialment la Llei 30/2007, de 30 d'octubre, de Contractes del Sector Públic, estableix en l'article 21.4 que si la mesa és permanent o se li atribueixen funcions per a una pluralitat de contractes la composició s'ha de publicar en el butlletí oficial corresponent.  
L'article 53.l dels Estatuts de la Universitat Politècnica de València, aprovats pel Decret 182/2011, de 25 de novembre, del Consell estableix que el rector és l'òrgan de contractació de la Universitat i està facultat per a subscriure en nom i representació seu els contractes en què intervé la Universitat, a més que exerceix les seues funcions d'acord amb la legislació vigent en matèria de contractació administrativa.  
  
Prenent com a base l'exposició anterior i d'acord amb les atribucions que confereixen a aquest Rectorat com a òrgan de contractació de la Universitat Politècnica de València, resolc:  
  
Primer  
Nomenar els membres de la mesa de contractació de la Universitat Politècnica de València en els procediments oberts i restringits i en els procediments negociats amb publicitat a què es refereix l'article 177.1 del Reial Decret Legislatiu 3/2011, de 14 de novembre, que està integrada per:  
President:   
El director delegat d'Eficiència Energètica i Medi Ambient: Salvador Vicente López Galarza.  
Vocals:  
- El cap del Servei de Fiscalització: Emilio Mur Mur.  
- El cap del Servei de Gestió Econòmica: Salvador Francisco Navarro Aljibe.  
- La lletrada de l'Oficina de la Secretaria General: Ysabel Almudena Maestro Cano.  
- La tècnica superior de la Unitat de Medi Ambient: Cristina Martí Barranco.  
Secretària:  
La tècnica de Gestió del Servei de Contractació: Mercedes González Gimeno.  
  
Segon  
Queda expressament derogada la Resolució de 10 de Juny de 2013, del Rector de la Universitat Politècnica de València, per la qual es nomena als membres de la mesa de contractació administrativa de la Universitat Politècnica de València, publicada en el Diari Oficial de la Comunitat Valenciana núm. 7055, de 27 de juny de 2013.  
  
Tercer  
Aquesta resolució s'ha de publicar en el perfil del contractant de la Universitat Politècnica de València i en el Diari Oficial de la Comunitat Valenciana, i entra en vigor el mateix dia de la publicació en el Diari esmentat.  
  
València, 30 de juliol de 2013.- El rector: Francisco José Mora Mas.